A
A, বা a, লাতিন বর্ণমালার প্রথম বর্ণ ও স্বরবর্ণ, যা আধুনিক ইংরেজি ও বিশ্বজুড়ে অন্যান্য বর্ণমালায় ব্যবহার করা হয়। বাংলা ভাষায় এর নাম "এ" এবং ইংরেজি ভাষায় এর নাম "এই" (/ˈeɪ/)। এই বর্ণটি প্রাচীন গ্রিক বর্ণ আলফার অনুরূপ, যেখান থেকে এই বর্ণটি এসেছে। এর বড় হাতের অক্ষর একটি ত্রিভুজের দুইটি তির্যক পার্শ্ব দ্বারা গঠিত, যার মধ্যখানে একটি অনুভূমিক দণ্ড রয়েছে। ছোট হাতের অক্ষরটি দুইভাবে লেখা যায়: দুইতলা বিশিষ্ট a ও একতলা বিশিষ্ট ɑ। একতলা বিশিষ্ট অক্ষরটি হাতের লেখায় এবং তার ভিত্তিতে তৈরি করা ফন্টে পাওয়া যায়। এছাড়া ইটালিক টাইপেও এই অক্ষর পাওয়া যায়।